internet vaartha 146 Views
కోల్‌కతా : గతంలో టీమిండియా కోచ్‌గా చేసే తీరిక లేదని స్పష్టం చేసిన మాజీ కెప్టెన్‌ గంగూలీ తాజాగా ఆసక్తికర వ్యాఖ్యలు చేశాడు. కాగా తాను కూడా భవిష్యత్తులో భారత క్రికెట్‌ కోచ్‌ ఇంటర్వ్యూకు హాజరుకావాలనుకుంటున్నట్లు స్పష్టం చేశాడు. ఇప్పటి వరకు భారత్‌ క్రికెట్‌ కోచ్‌ పదవికి సంబంధించి ఇంటర్వ్యూకు హాజరుకాలేదు.ఆ రోజు భవిష్యత్తులో వస్తుందని అనుకుంటున్నా,20 సంవత్సరాల క్రితం దేశం తరపున తొలి మ్యాచ్‌ ఆడాను,ఇప్పుడు కోచ్‌ను సెలక్ట్‌ చేసే సభ్యుల్లో ఒకడిగా ఉన్నా, 2005-06లో గ్రేగ్‌ చాపెల్‌ కోచ్‌ నియామకంలో పరోక్షంగా నా పాత్ర కూడా ఉంది, మరోసారి ఆ అవకాశం వచ్చింది, నా సహచరులు సచిన్‌, లక్ష్మణ్‌లతో కలిసి కోచ్‌ను ఎంపిక చేసే బాధ్యతను అప్పజెప్పారని గంగూలీ వివరించాడు. ఇవన్నీ నా జీవితంలో చోటు చేసుకోవడం ఆశ్చర్యంగానే ఉంది. కాగా ఈ క్రమంలో నేను కూడా ఏదో ఒక రోజు కోచ్‌ రేసులో ఉండవచ్చు అని గంగూలీ మనసులో మాట బయట పెట్టాడు.